**Санавлукъ**

**Дарсны юрюшю.**

1. **Къурулуш мюгьлет.**

**Муаллим.**

**-**Ана тилибиз бизин хазнабыз. Мен шу дарсны ана тилге багъышлангъан шиъру булан башлама сюемен.

**Слайдда.**

**Ана тилим бай тезден**

**Охугъанлар таныжакъ**

**Билмейгенлер тартынмай**

**Уьйренербиз астаракъ.**

1. **Сезлюк иш. «Артыкъ сёз».**

Яшгъылт, сари, узун, алты, дёгерек.

-Яшлар, къарайыкъ гьали экрангъа. Шунда сизге берилген сезлер бар. Шо сезлени арасында бириси артыкъ. Табыгъыз шо сезню.

-Къайсы сездюр?

-Неге артыкъдыр?

-Нени англата олар?

-Артыкъ сез нени англата?

-Къайсы тил гесим англата санавун?

-Бу тил гесимден къайры сиз къайсы дагъыда тил гесимлени билесиз?

-Бизин артыкъ сезюбюзге сорав салайыкъ.

- Нени англата нече? деген соравгъа жавап береген сезлер?

-Санавун англата буса, нече? деген соравгъа жавап бере буса къайсы тил гесимдир дагъы шу сез?

-Тюз айтасыз санавлукъ.

Слайд.

-Бугюн биз сизин булан санавлукъланы гьакъында дарс юрютежекбиз. Язайыкъ бугюнгю теманы.

**3. Физкультминутка**

Арыдыкъ эретурдукъ,

Ари-бери бурулдукъ,

Артгъа, алгъа иелдик

Къолубуз белге салып

Эки якъгъа чюелдик

Сонг бир ерде атылдыкъ,

Чонкъайдыкъ,эретурдукъ,

Бир-эки харсда урдукъ.

Ял алгъаныкъ да таман

Аста булан олтурдукъ.

**4.Айтывлар ва чечеген емакълар**

- Яшлар, санавлукълар айтывларда ва чечеген ёмакъларда, шиъруларда да ёлугъа. Къарайыкъ гьали слайдгъа.

(слайда шулай чечеген ёмакълар бар)

* **Эмен тюгюл , эм тюгюл**

**Беш бутагъы тенг тюгюл**

* **Бир терекде он эки бутакъ,**

**Гьар бутакъда отуз алма.**

**Алманы бир яны акъ,**

**Бир яны буса къара?**

-Нечик санавлукълар къоллангъан?

-Сизин алдыгъыздагъы «Къарчыгъа» журналда нечик шиърулар, айтывлар яда чечеген ёмакълар тапгъансыз? Охуюкъ гьали.

(Яшлар охуйлар шиъруланы яда чечеген ёмакъланы)

**5. Слайддагъы шиъруну уьстюнде ишлев**

-Гьали слайддагъы шиъруну охуп къарайыкъ.

(слайдда шулай шиъру бар)

**Къаргъа йыгъылды Мурад,**

**Ону артындан Калимат,**

**Ону артындан Рагьимат,**

**Ону артындан Яраш да,**

**Ону артындан Къураш да,**

**Сыртындан тюшдю Атав**

**Чалхасындан Маматав,**

**Мамаш тюшдю тюбюне**

**Маматавну уьстюне**

**Барында гётере къар**

**Къарда яшлар нече бар?**

-Айтыгъыз гьали къарда яшлар нече бар?

-Тюз айтасыз. Сиз санап да бажара экенсиз.

- Гьали мен сизин тергевлюгюгюзге къарама сюемен.

1. **Оюн «ЭКИ БЁЛЮКГЕ БЁЛЮВ»**

-Гьали къарагъыз экрангъа. Сизге берилген сезлени эки белюкге белме герек.

***Етти, он беш, элли беш. отуз***  
-Гьали тептерлеге эки белюкге белюп языгъыз.

-Сиз оланы негер кюрчюленип тапкъырлагъа белгенсиз?

-Тергевлю къарагъыз гьали санавлукъгъа: не башгъалыгъы бар оланы?

(Доскагъа яшлар чыгъып, сезлени эки тапгъыргъа тизелер.

Гьар тапгъыргъа тергев бердиртемен.)

-Нече сезден этилинген етти деген санавлукъ?

-Он беш нече сезден этилинген?

-Бир сезден этилген санавлукълагъа простой санавлукъ деп айтыла (уьстюне простой деп язаман). Эки яда бирден артыкъ сезлерден этилген санавлукълагъа къошма санавлукълар деп айтыла. (уьстюне къошма деп язаман).

-Эки де белюкню узатайыкъ. (Яшланы бириси доскада узата, къалгъанлары тептерлеринде)

-Къарайыкъ нечик санавлукълар язылгъан доскада.

-Сиз къайсыларын язгъансыз, охуюкъ.

-Неге айтыла биринчи белюкдеги санавлукълагъа простой деп?

-Экинчи белюкдегилеге неге айтыла къошма деп?

**6. Санавлукъну бёлюклери.**

-Простой ва къошма санавлукълардан къайры санавлукълар дагъыда эки белюкге белюне. Эсибизге алайыкъ оланы.

(яшлар олны айталар, сонг слайддан тергеп къарайлар )

-Гьали буса биз санавлукъну белюклерини уьстюнде шулай ишлер этебиз.

Слайда шулай иш язылгъан

* **Табыгъыз санав санавлукъну**

1. Тогъуз манат

2. Ярым сагьат

3. Охума сюе

4. Уьч алма

* **Табыгъыз гезик санавлукъну**

1. Бешинчи класс
2. Къар хола
3. Онунчу парта
4. Бийик тав

**7. Карточкалар булан ишлев.**

Карточкаларда санав ва гезик санавлукълар язылгъан. Яшлар олагъа тийишли атлыкълар язалар. Сонг бирче авуздан тергейбиз.

Карточкаларда шулай текст бар:

**Беш**

**Тогъузунчу**

**Етти**

**Алтынчы**

1. **Гьисап тпшурувланы уьстюнде ишлев.**

-Сиз математиканы кеп сюесиздир. Карточкаларда берилген примерлени авуздан айтыгъыз.

Масала: 6-4=2 Алтыдан дёрт тайса къала эки.

**Дарсны темасын беклешдирив**

**Соравлагъа жаваплар:**

1.Санавлукъ деп къайсы тил гесимге айтабыз?

2. Оланы нече бёлюкге бёлюп болабыз?

3.Къошма санавлукъланы язылышы нечик болажакъ?

**Дарсны натижасын чыгъарыв, яшланы къыйматлав**

**Уьйге иш:** «Мени класым» деген темагъа гёре суратлав сочинение язып гелмек